Onda da dünya vətəndaşlığına, publisistikaya təqlid etmək istədiyi hallar olub. Bu şeirlərin bir neçəsini indiki kitablarına da salır. Amma bunlar hər dəfə Musa Yaqubun öz mövzuları ilə əvəz olunub və keçici olub. Şairin istedadı özü onu qoruyurdu. Buynuz kəndinin sadə və təbii yaşam tərzi ona kafidir mövzu kimi. On doğuz il Buynuzda ibtidai sinifdə dərs deyib və yaşayıb. Bu da bir ömürdür. Musa Yaqub dünya vətəndaşı ola bilməzdi. Belə istək onun dəyərləri içində heç haçan olmayıb. Onun ömür yoluna bələd olanlar bilir ki, onun Parisi – Göyçay, orda pedtexnikum bitirdi, Moskvası isə Bakı olub. Kasıb bir kolxozçu oğlu “dayı”sız böyüyüb.